# Nacionalni park Glacier Bay

| Nacionalni park Glacier Bay Glacier Bay National Park and Preserve |
| --- |
| Pogled na zaljev Glacier Bay |
| Lokacija |
| Položaj | jugoistočna Aljaska (Panhandle) |
| Najbliži grad | Juneau |
| Država |  SAD  Aljaska |
| Koordinate | 58°30′0″N, 137°0′0″W |
| Historija |
| Osnovan | 2. decembar 1980. |
| Karakteristike |
| Površina | 1,328.700 ha |
| Administracija |
| Posjećenost | 431 986 |
| Web-stranica |
| www.nps.gov |

Međunarodni sistem parkova Nacionalni park Kluane / Nacionalni park Glacier Bay / Nacionalni park Wrangell–St. Elias / Pokrajinski park Tatshenshini-Alsek| Svjetska baština UNESCO-a |
|  |
|  SAD  Kanada |
| Registriran | 1979. (11. zasjedanje) |
| Vrsta | Prirodno dobro |
| Mjerilo | vii, viii, ix, x |
| Ugroženost | - |
| Referenca | UNESCO |

**Glacier Bay** (engleski: *Glacier Bay National Park and Preserve*) je nacionalni park i rezervat prirode na jugoistoku Aljaske u Sjedinjenim Američkim Državama.

## Geografija

Nacionalni park Glacier Bay je veliki prostor netaknute prirode, koji leži na jugoistoku Aljaske, na početku uskog obalnog pojasa Panhandle duž kanadske granice.

Nacionalni park se prostire na površini od 13.287 km², pored samog zaljeva Glacier Bay unutar parka su južni i zapadni obronci kanadske planine Fairweather visoke 4663 metara i američki dio sliva rijeke Alsek. Najveća karakteristika tog parka su njegovi veliki glečeri pored same morske obale.

Park sa sjeveru graniči sa kanadskim Pokrajinski park Tatshenshini-Alsek u Britanskoj Kolumbiji.

## Historija

Glacier Bay je proglašen američkim nacionalnim spomenikom 1925., a tek 1980. nacionalnim parkom i rezervatom prirode. Od 1992. je uvršten na UNESCO-vu Listu mjesta svjetske baštine u Americi uz Nacionalni park Wrangell–St. Elias.

## Karakteristike

Karta Nacionalnog parka Glacier Bay
Karta pojasa Panhandle
Prije nekih 200 godina, što i nije tako davno, gotovo čitav prostor zaljeva Glacier Bay pokrivao je Veliki pacifički glečer, taj glečer imao je debljinu od 1200 metara i širinu od 32 km. Od tad se led topi, pa je Glacier Bay dug 105 km, dobio svoj današnji oblik.

Kako se izvorni glečer topio i bivao sve manji, raspao se 20 samostalnih glečera, od kojih su se 11 odklizali sve do obala zaljeva. Zbog tog se danas, kad je znatno toplije svako malo otkidaju blokovi leda, visoki i do 61 metar i silovito padaju u vodu. Zbog tog se glečeru John Hopkins, ne može s morske strane, prići bliže od oko 3 km, jer čak i velikim kruzerima, sa kojima dolazi većina posjetioca parka, takve planine od leda mogu napraviti ozbiljna oštećenja.

### Flora i fauna

I pored toga što je velik dio parka pokriven ledom, u parku raste raznovrsno raslinje.
Po glacijalnim morenama raste mahovina i lišajevi, a duž obale bujne crnogorične šume smreke. Iznad 760 metara nadmorske visine prostire se pojas alpska tundra javlja iznad visinama od 760 metara.

Od životinja po parku žive vukovi, mrki medvjedi, divokoze, jeleni, losovi, orlovi, labudovi i tuljani. Od zaštićenih vrsta u parku žive grbavi kitovi, donedavno skoro ustrebljeni američki sivi sokol, stellerovi morski lavovi i okate patke.

Sjedište parka je u naselju Gustavus, pored ulaza u zaljev Glacier Bay.

## Reference

## Vanjske veze

* Službene starnice parka (`en`)
* *Glacier Bay National Park and Preserve* na portalu Encyclopædia Britannica (`en`)